Der er færre huller og flere intakte tænder at finde for tandlægerne, der kigger på Aalborg Kommunens børn og unge.

Nye tal fra 2016 viser, at børn og unge i Aalborg Kommune har sundere tændere end tidligere - og man er med helt i toppen af tandsundheden på landsplan. Udviklingen fra 2015 til 2016 viser blandt andet, der er kommet færre skader på tandflader i mælketænder for aldersgruppen tre til 12 år. Derudover har de lidt ældre fra seks år til 18 år fået færre skader på tandflader i blivende tænder. Der er samtidig en stigende andel af unge, som har helt intakte tænder, andelen af skadede tandflader er faldende. Der er dog også forskel på tandsundheden i Aalborg Kommune, afhængigt af hvilke områder man kigger på. Eksempelvis har Gug, Gl. Hasseris og Sofiendal den bedste tandsundhed i kommunen, mens områderne Sønderbro, Løvvang og Tornhøj har den dårligste. Dog er uligheden mellem de dårligste og bedste områder blevet mindre de seneste år.